Činnosť klubu sa riadi „Stanovami MKK SNV  ktoré sú spracované v súlade so zákonom č. 83/1990 Zb. o združovaní občanov v znení neskorších predpisov ( Zákon 300/1990Zb., Zákon 513/1991Zb., Zákon 62/1993Zb.)  a týmto organizačným poriadkom klubu kde sú rozpracované zásady organizácie výcviku, spôsob používania  jednotlivých zariadení klubu, povinnosti členov rady klubu, povinnosti a práva figuranta klubu, povinnosti člena klubu, podmienky prijatia nových členov, zápočet za brigádnické hodiny, poplatky stanovené pre členov a nečlenov klubu a zásady hospodárenia s hmotným a nehmotným majetkom klubu.
čl.2
Výcvik psov  je vykonávaný v súlade s „Národným výcvikovým poriadkom SR“ , „Národnými výcvikovými poriadkami  krajín združených v FCI a „Medzinárodným výcvikovým poriadkom (FCI). Metodika a obsah jednotlivých výkonnostných skúšok sú rozpracované v Kynologickom zborníku a v Skúšobnom poriadku pre medzinárodné skúšky pracovných psov a medzinárodnú skúšku psa stopára. 
čl.3
Organizácia  výcviku:
a) Individuálny výcvik
·	vykonávajú členovia klubu v areáli klubu alebo mimo neho na základe vlastného rozhodnutia a potrieb, spravidla v nedeľu. 
·	výcvikové dni  a čas si urč	uje člen klubu podľa svojich  možností, 
·	figuranta si členovia klubu zabezpečujú vlastným dohovorom – samostatne. 
b) Organizovaný výcvik
·	riadi výcvikár klubu každú nedeľu v mesiaci (v letnom období od 09.00 hod. do 12.00 hod. a v zimnom období od 09.00 hod. do 12.00 hod.)zmena času výcviku po dohode s týmto programom: 
·	
·	výcvik v poslušnosti a nácvik stop                          09.00– 10.30, 
·	nácvik obrany                                                             10.00 – 12.00 
·	výcvik v družstvách v poslušnosti  vykonávajú spravidla mladí kynológovia pod vedením skúsených cvičiteľov, 
·	individuálne  cvičia skúsení kynológovia, 
·	výcvik môže byť vykonávaný i mimo areálu klubu (verejné priestranstvo pred areálom, blízke polia alebo v areáloch iných  kynologických kluboch okresu v prípade ak bol vykonaný s nimi dohovor o využití  ich priestorov, 
·	poradie na obranu zostavuje výcvikár klubu pri nástupe členov klubu, 
·	figuranta zabezpečuje výcvikár  klubu, 
·	kontrolu vycvičenosti prevádza výcvikár  klubu pred organizovanými výkonnostnými skúškami a pretekami, 
·	 individuálne pomôcky potrebné k výcviku si zabezpečuje každý psovod samostatne, ich zoznam je uvedený v časti povinnosti člena klubu, 
c) Organizácia výcviku obrany:

A. Spoločenské plemená je možné dráždiť pod odborným vedením formou  kruhového
     tréningu.
B. Plemená vhodné pre športovú kynológiu rozdeliť podľa veku do týchto skupín:
1. Skupina dorastu -  psy a suky   vo veku 3 – 9  mesiacov – kruhový tréning .
2. Skupina mladých - psy a suky  vo veku 9 - 18 mesiacov - tréning na figuranta .
3. Skupina otvorená -  psy a suky  vo veku 19  mesiacov a viac, ktoré sa pripravujú na získanie skúšky prvého výkonnostného stupňa -  tréning na figuranta podľa upresnenia psovoda, alebo hlavného výcvikára  .
4. Skupina pracovná - psy a suky   ktoré už  získali skúšku z výkonu – samostatný tréning na figuranta pod odborným dozorom hlavného výcvikára.
Poznámka: 
Optimálny počet psov v jednej skupine je max desať. Ak je viac psov v jednej skupine je vhodné ju rozdeliť na podskupiny tak, aby maximálny počet desať nebol prekročený.
čl.4
Spôsob využívania  športových zariadení  klubu : 
·	člen klubu môže využívať areál klubu, jednotlivé prekážky  bez obmedzenia, po ukončení výcviku je však povinný prekážky dať do pôvodného stavu.
·	vnútorný priestor klubovne je využívaný členmi klubu v prítomnosti tých členov ktorí majú prevzaté kľúče a zodpovedajú za dôstojné využívanie zariadení klubovne. 
·	každý člen klubu je povinný v klubovni udržiavať poriadok a čistotu, umyť použitý riad a uložiť veci ktoré používal, 
·	vstup do areálu si členovia klubu zabezpečujú na vlastné náklady (vyhotovenie kľúča), 
·	člen klubu môže požiadať radu klubu o možnosť využitia areálu klubu na kultúrne – spoločenské akcie 
čl.5 
·	Rada klubu je volená členskou schôdzou na obdobie piatich rokov 
 2. Práva a povinnosti členov rady klubu :
a) Predseda  klubu
je členom rady  MKK  SNV  s podpisovým vzorom. Je nadriadeným všetkým členom klubu. Za svoje rozhodnutia sa zodpovedá „Členskej schôdzi klubu“.
Zodpovedá za komplexné riadenie činnosti klubu v súlade so stanovami a organizačným poriadkom klubu , za hospodárne používanie hmotného a nehmotného majetku klubu, za personálne a organizačné riadenie a zabezpečenie klubových akcií. 
Má právo:
·	 zvolávať „Členskú schôdzu klubu“, „ Mimoriadnu členskú  schôdzu klubu“ a „Schôdze rady  klubu“ v súlade so Stanovami klubu, 
·	na základe odporučenia rady (členskej základne) uzatvárať „Zmluvy „ s inými organizáciami a právnickými osobami, s cieľom zabezpečiť finančné prostriedky pre činnosť klubu, 
·	schvaľovať žiadosti o prijatie za člena klubu, 
·	schvaľovať použitie finančných prostriedkov klubu na nákup športových pomôcok, na uhrádzanie faktúr za vykonané služby v prospech klubu, na preplatenie cestovných nákladov členov klubu súvisiacich s činnosťou klubu a jeho reprezentáciou na akciách poriadaných SKJ, na občerstvenie členov klubu pri organizovaní spoločných klubových akcií a na uhradenie činností schválených "„Členskou schôdzou klubu“, 
·	spresňovať termíny športových a spoločenských akcií poriadaných klubom, 
·	na základe návrhov členov rady klubu schvaľovať členov klubu k zabezpečeniu akcií organizovaných klubom, alebo vyslaných na akcie  ktoré sú organizované SKJ, 
·	schvaľovať  termíny k uskutočneniu brigád . 
Je povinný:
·	riadiť činnosť rady  klubu  a členskej základne podľa schváleného „Plánu činnosti na rok“, 
·	viesť evidenciu všetkých zmlúv klubu a právnych dokumentov klubu, 
·	na základe návrhov členov rady a členov klubu predkladať „Členskej schôdzi návrh na doplnenie „Plánu činnosti klubu na rok“ , 
·	navrhovať na disciplinárne  riešenie členov klubu ktorí porušili  „Stanovy klubu“ alebo „Organizačný poriadok klubu“. 
b) Podpredseda  klubu 
je členom rady klubu a zároveň zástupcom predsedu  klubu v prípade jeho neprítomnosti z dôvodu dlhodobej nemoci alebo nemožnosti výkonu funkcie z rodinných ( osobných )  dôvodov. V právnych vzťahoch zastupuje predsedu klubu len na základe písomného splnomocnenia.
 Zodpovedá za hospodárenie s hnuteľným a nehnuteľným majetkom klubu , údržbu a evidenciu  hnuteľného majetku klubu a za pravidelné organizovanie brigád určených k údržbe pomôcok a  areálu klubu.
 Je povinný:
·	viesť evidenciu hnuteľného a nehnuteľného majetku klubu, 
·	zabezpečovať organizáciu,  riadenie a evidenciu  brigád členov klubu, stanovovať ich náplň činnosti, 
·	organizovať údržbu a opravu  jednotlivých zariadení a výcvikových pomôcok klubu, 
·	poskytnúť podklady o evidencii hnuteľného a nehnuteľného majetku klubu k vykonaniu  jeho revízie (inventúry), 
·	podieľať sa na spracovaní správy klubu o hospodárení s hnuteľným a nehnuteľným majetkom, klubu 
·	pravidelne sa zúčastňovať na zasadaniach rady klubu a členských schôdzach klubu na ktorých navrhovať opatrenia ku skvalitneniu činnosti klubu, 
c) Pokladník  klubu
je členom rady klubu s podpisovým vzorom.
Zodpovedá za vedenie účtovnej dokumentácie klubu a za hospodárenie s finančnými prostriedkami klubu.
 Je povinný :
·	viesť prehľad o finančných prostriedkoch klubu, 
·	na základe schválených faktúr a pokladničných dokladov predsedom klubu zabezpečovať ich uhrádzanie, 
·	pravidelne sa zúčastňovať na zasadaniach rady klubu a členských schôdzach klubu na ktorých navrhovať opatrenia ku skvalitneniu činnosti klubu, 
·	podieľať sa na spracovaní správy klubu o hospodárení s finančnými prostriedkami klubu a podkladov k vykonaniu revízie hospodárenia s finančnými prostriedkami klubu, 
·	spracovať podklady k uzatvoreniu ročného hospodárenia s finančnými prostriedkami klubu. 
 d) Tajomník  klubu
je členom rady klubu .

Zodpovedá za komplexnú evidenciu riadiacej dokumentácie klubu a písomností  a za koordináciu pri spracovávaní písomností na „Členské schôdze“, „Mimoriadne schôdze“ a „Zasadania rady klubu“  
Je povinný :
·	viesť „Organizačný poriadok klubu“ a predkladať „Členskej schôdzi“ návrhy na jeho úpravu a aktualizáciu, 
·	viesť „Stanovy MKK SNV a predkladať „Členskej schôdzi“ návrhy na ich úpravu a aktualizáciu, 
·	ukladať písomnosti klubu na dobu päť rokov, 
·	pripravovať program na zasadania rady klubu, členských a mimoriadnych schôdzí klubu, 
·	evidovať razítka MKK  SNV tak, aby nedošlo k ich zneužitiu, 
·	vykonávať zápisy z „ Členskej schôdzi“ , „Mimoriadnej schôdzí“ a „Zasadaní rady klubu“, po ich schválení predsedom klubu ich uložiť a termínovo vyhodnocovať, 
·	organizovať popularizáciu akcií poriadaných MKK v médiách a na nástenke klubu, 
·	aktívne spolupracovať s ostatnými  výbormi klubov združených v SKJ, 
·	pravidelne sa zúčastňovať na zasadaniach rady klubu a členských  schôdzach klubu, na ktorých navrhovať opatrenia ku skvalitneniu činnosti klubu. 
e)  Hlavný výcvikár klubu
je členom rady klubu ktorý sa zúčastňuje zjazdov ZŠK SR.
Zodpovedá za organizáciu výcviku na cvičisku klubu, za metodické riadenie figurantov a členov klubu, za výcvik v súlade s „Národným výcvikovým poriadkom SR“ a „Medzinárodnými výcvikovými poriadkami krajín združených v .FCI, za podporu a rozvoj kladného vzťahu detí a mládeže ku psom a k životnému prostrediu.
 Je povinný:
·	riadiť výcvik na cvičisku klubu v družstvách alebo individuálne, 
·	poskytovať členom klubu metodickú pomoc pri výcviku psov, 
·	organizovať metodickú prípravu figurantov osobne alebo formou vyslania do kurzu, 
·	 zabezpečovať nákup výcvikových pomôcok, 
·	viesť prehľad o dosiahnutých skúškach z výkonu a o umiestnení na výstavách, 
·	doporučovať členom klubu účasť na skúškach z výkonu a výstavách, 
·	podieľať sa na propagácii výsledkov členov klubu dosiahnutých na súťažiach a výstavách, 
·	pri organizovaní výkonnostných skúšok alebo súťaží klubom zabezpečiť súčinnosť s poľovníckym združením o využívaní ich revíru k plneniu stôp, 
·	spracovávať podklady do výročnej správy klubu o oblasti výcviku, účasti členov klubu na skúškach z výkonu, súťažiach a výstavách, 
·	pravidelne sa zúčastňovať na zasadaní rady klubu a členských schôdzach klubu, kde navrhovať opatrenia ku skvalitneniu činnosti klubu a účasť členov klubu na kynologických akciách, 
čl.6 
Povinnosti figuranta klubu:
·	zúčastňovať sa školení na základe odporúčania klubu, 
·	podieľať sa na organizovaní výcviku  v obrane , 
·	pre členov klubu vykonávať figurantskú prácu i mimo organizovaného výcviku po vzájomnej dohode, 
·	pre nečlenov klubu môže figurantskú činnosť v areály klubu vykonávať  iba mimo organizovaného výcviku so súhlasom rady klubu  , 
·	vo svojej činnosti sa riadi pokynmi  výcvikára  klubu, 
·	informuje výcvikára MKK o stave pomôcok pre výcvik obrany. 
 Práva figuranta klubu:
·	za celoročnú činnosť v klube  mu je možné započítať 20-ť brigádnických hodín, 
·	má nárok na preplatenie cestovného do miesta konania a späť odbornej skúšky figuranta a odborného školenia, 
·	môže odmietnuť figurovať ak,  pes nieje zvládnuteľný  psovodom a napáda figuranta na miesta kde to nieje dovolené, 
·	môže odmietnuť figurovať ak pomôcky potrebné k výcviku nezaručujú jeho bezpečnosť 
·	v priebehu vykonávania práce figuranta má nárok na občerstvenie nealkoholickým nápojom , kávou alebo čajom, 
čl.7. 
Povinnosti člena klubu:
·	riadne plniť zverené úlohy a prijaté funkcie v orgánoch klubu, 
·	včas nastupovať k zahájeniu organizovaného výcviku v klube, 
·	niesť zodpovednosť za svoje jednanie a za škody spôsobené jeho psom, 
·	aktívne sa podieľať na plnení cieľov a poslania klubu v rozvoji chovu, výcviku a propagácii čistokrvných psov, 
·	aktívne sa podieľať na činnosti klubu v súlade s plánom činnosti na rok, 
·	dodržiavať stanovy a organizačný poriadok klubu a chovateľské poriadky uznané SKJ, 
·	dôsledne plniť úlohy uložené radou klubu pri zabezpečovaní klubových akcií, 
·	k výcviku si zabezpečiť – hladký obojok, krátke 1,5m vodítko, aport, 10m vodítko,  predmety na stopu, terčík k označeniu nášlapu stopy, peška alebo loptičku, košík, 
·	pravidelne a včas platiť členský poplatok a odpracovať ročne 20-ť brigádnických hodín zameraných k údržbe výcvikových pomôcok a areálu klubu, v prípade že uvedený počet hodín neodpracuje je povinný za neodpracované hodiny uhradiť stanovené finančné prostriedky, 
·	chrániť majetok klubu a starať sa o jeho zveľaďovanie  a rozširovanie, 
·	na požiadanie predložiť očkovací preukaz ku kontrole členovi rady klubu, 
·	v prípade poškodenia alebo znehodnotenia zariadenia klubu, na vlastné finančné náklady dať ho opraviť alebo kúpiť nové, 
·	v prípade účasti na skúškach alebo pretekoch dodržiavať pravidlá veterinárnej ochrany, podriadiť sa pokynom rozhodcu a vedúceho skúšok, predvádzať nezávadným spôsobom svojho psa, zúčastniť sa nástupu pri zahájení a ukončení akcie, 
·	včas informovať výcvikára klubu o účasti na skúškach z výkonu, súťažiach, výstavách a dosiahnutých výsledkoch, 
·	člen klubu môže cvičiť psa nečlena klubu v areály MKK so súhlasom rady klubu , 
Práva člena klubu :
·	podieľať sa na činnosti klubu a využívať k tomu jeho zariadenia, 
·	voliť a byť volený do orgánov klubu. Právo voliť majú členovia klubu starší ako 15 rokov. Do orgánov klubu môže byť volená osoba, ktorá dovŕšila vek 18 rokov. 
·	predkladať orgánom klubu svoje podnety, pripomienky, návrhy a žiadať na ne odpovedať do 30 dní odo dňa ich prevzatia, 
·	byť informovaný o činnosti a hospodárení klubu. 
·	do orgánov klubu nemôže byť volená osoba ktorej nebola ukončená skúšobná (kandidácka)  doba, 
 čl.8
 Zápočet za brigádnické hodiny:
Na základe skutočne vykonanej činnosti a požiadania člena klubu, môže rada klubu do brigádnickej činnosti započítať:
·	činnosť šlapača stôp a figuranta na akciách poriadaných klubom
·	činnosť usporiadateľa a člena organizačného výboru na akciách poriadaných klubom, 
·	činnosť za celoročné vedenie kroniky klubu v počte 20 hodín, 
·	činnosť za celoročnú propagáciu akcií klubu na verejnosti a v médiách, 
·	činnosť za vedenie a aktualizáciu násteniek klubu, 
·	činnosť za celoročné udržiavanie poriadku v klubovni,(umývanie riadu, pranie utierok, uterákov a prádla, ), 
·	sponzorský dar člena klubu prepočítaný na hodnotu brigádnickej hodiny, 
·	činnosť v rade klubu a kontrolnej a revíznej komisii,   
čl.9
Podmienky prijatia nových členov :
·	podať písomnú žiadosť na členstvo v klube, 
·	za osoby mladšie ako 15 rokov žiadosť predkladá zákonný zástupca, 
·	skušobná doba na riadne členstvo v klube je  na dobu jedného celého kalendárneho roka (od1.1. – do31.12.) , 
·	uhradiť vstupný poplatok za osobu, 
·	plniť povinnosti člena klubu v súlade so stanovami a organizačným poriadkom klubu s poradnou hlasovacou právomocou, 
·	prijatie za člena klubu schvaľuje rada klubu 
čl.10
 Poplatky stanovené pre členov a nečlenov klubu 
·	ročný členský poplatok člena klubu                                                      450 Sk 
·	poplatok za neodpracovanú brigádnickú hodinu                                  60 Sk   
·	štvrťročný poplatok pre nečlena klubu za využívanie zariadenia klubu 
      pre výcvik psa                                                                                                  1 000 Sk
·	udržiavací poplatok                                                                                   450 Sk          
čl.11
Zásady hospodárenia v MKK SNV:
Štatutárnym zástupcom MKK  SNV  je rada klubu. Členom rady je v právnych vzťahoch zakázané konať samostatne. Rada koná v  právnych vzťahoch tak, že spolu s predsedom koná  ďalší člen rady klubu. Za evidenciu a hospodárenie s hmotným a nehmotným majetkom je zodpovedný podpredseda klubu a za vedenie a hospodárne používanie finančných prostriedkov klubu je zodpovedný pokladník klubu.
čl.12 
Peňažné náležitosti  členov klubu
1. Pri vyslaní člena klubu na pracovnú cestu, je  povinný po jej ukončení riadne vyplniť a odovzdať pokladníkovi predsedom klubu schválený “Cestovný príkaz“. Za dodržania týchto zásad:
a) Cestovné sa prepláca po predložení cestovných lístkov. Pri použití súkromného motorového vozidla sa cestovné preplatí podľa skutočnej vzdialenosti z miesta bydliska do cieľovej stanice. Pri výpočte sa dodrží zásada, že počet  kilometrov bude vynásobený koeficientom„4“.
b) Náhrada za stravné sa preplatí v závislosti od skutočnej doby trvania pracovnej cesty po predložení blokov za stravu takto:
od    5 hod.01min do    12hodín                                                               80,- Sk
od 12 hod. 01min do    18hodín                                                               120,- Sk
od 18 hod. 01min do    24hodín                                                             188,- Sk
2. Náklady na športové kynologické súťaže z výkonu psov  je možné čiastočne uhradiť z dôvodu zníženia skutočných nákladov člena klubu na  štartovnom a cestovnom za dodržania týchto zásad:
·	kynologická súťaž je schválená v „Pláne činnosti MKK  SNV na rok“, 
·	v „Rozpočte  MKK  SNV na rok“ sú vyčlenené finančné prostriedky na úhradu takýchto činností,  
·	člen klubu požiada v rámci roka Radu MKK  SNV o možnosť štartovať  na súťaži schválenej v „Pláne činnosti MKK  SNV na rok“, 
·	člen klubu predloží Rade MKK  SNV  doklady o skutočne uhradených, nevyhnutných  nákladoch na kynologickej súťaži do štrnásť dní po jej ukončení, 
·	Rada MKK na základe počtu záujemcov, v závislosti od celkovej sumy finančných prostriedkov vyčlenených v ročnom rozpočte, od dôležitosti súťaže, s dodržaním primeraných rozdielov rozhodne o výške príspevku klubu. 
3. Člen MKK  SNV má nárok na bezplatné štartovné na súťažiach ktorých usporiadateľom je MKK SNV. 
čl.13
Oslobodenie od povinnosti odpracovať stanovený počet brigádnických hodín:
Od povinnosti odpracovať stanovený počet brigádnických hodín sú oslobodení členovia klubu MKK ,

 na základe lekárom stanovenej zníženej zdravotnej klasifikácie. Osoba so zníženou zdravotnou klasifikáciou je  povinná  rade MKK  SNV o tejto skutočnosti predložiť lekárom vyhotovený doklad s uvedením dĺžky  trvania doby obmedzenia a stanovením druhu  obmedzenia.
čl.14.
Člen klubu ktorý je už členom minimálne päť rokov, môže písomne požiadať Radu MKK, o  platenie iba udržiavacieho poplatku  z vážnych rodinných alebo osobných dôvodov. Spravidla takýto člen nemá psa, alebo v priebehu  celého roka  sa nezúčastňuje výcviku a nemusí sa v plnom  rozsahu zúčastňovať ani na plánovaných brigádach. Podľa svojich možností a schopností, však môže  pomáhať klubu pri zabezpečovaní a organizovaní naplánovaných akcií.   
čl 15
Návrhová a mandátová komisia
je dočasným orgánom, ktorý sa volí na obdobie rokovania „Členskej schôdzi“ spravidla
v počte troch členov klubu .
Jej úlohou je:
·	na základe prezenčnej listiny vykonať kontrolu prítomnosti členov klubu na schôdzi 
      a stanoviť či  členská schôdza je schopná sa uznášať ( musí byť splnená podmienka 
50% prítomnosti  riadnych členov klubu z celkového počtu na členskej schôdzi),
·	sledovať jednanie členskej schôdzi a na základe oprávnených pripomienok a návrhov členov klubu tieto zapracovať  do návrhu uznesenia z členskej schôdzi, 
·	navrhovať členov klubu do orgánov  klubu, na vyslanie do kurzov, na reprezentáciu 
      klubu na kynologických súťažiach a iných akciách poriadaných v rámci SR alebo v zahraničí,
·	predniesť návrh uznesenia členskej schôdzi na jeho schválenie, 
  Schválené na členskej schôdzi MKK  SNV      
dňa   20.12.2007